ACTUACIÓNS
GOBERNOS	CRÍTICAS	ESIXENCIAS	
				
FONDOS MARIÑOS	Segundo os Gobernos non hai fuelóleo nos fondos.
Só limparon o perímetro das Illas Atlánticas do Parque Nacional.
	Non está previsto nengún plano e non hai asignación presupostaria.	Extraer o fueóleo dos fondos mariños en zonas donde haxa concentración ou sexan de interese.	
PRAIAS	Os voluntarios/as, mariñeiros e mariscadoras, e as administracións implicadas realizaron un importante traballo de retirada de fuelóleo.	As mariscadoras e os mariñeiros seguen a retirar chapapote esporádicamente das praias.
Ainda hai praias con fuel debaixo da area.
Afectouse con maquinaria pesada a dunas e a lugares protexidos.	Asumir o mantimento de persoal para a recollida sistemática dos resíduos.
Resolver o problema do tratamento dos resíduos sen contaminar.
Rexeneración dos sistemas dunares.	
*ROCHEDOS	Os voluntarios/as, mariñeiros e mariscadoras e as administracións implicadas realizaron un importante traballo de limpeza. A bio-rremediación aplicouse moi limitadamente.	As administracións realizaron unha limpeza moi agresiva, usando auga a elevada presión e temperatura, que dificulta a fixación dos seres vivos.	Aplicar a bio-rremediación en todas as zonas afectadas.	
*RECUPERACIÓN DOS ECOSISTEMAS	A filosofía das administracións é que a propia natureza se recupera soa.	Non se contemplan orzamentos.
Dentro da normativa europea, España non creou zonas maritimo-pesqueiras sensíbeis nin ampliou as zonas de especial protección.	Realizar un Plano de Recuperación dotado economicamente.
Crear unha rede de “areas de especial interés – Arcas de Noé” ao longo de toda a costa.
Repoboación de especies comerciais (crustáceos, peixes baixura,…).
Crear zonas marítimo-pesqueiras sensíbeis e ampliar as zonas de especial protección.	
*ZONA MARIÑA DE ESPECIAL SENSIBILIDADE (AMES)	A O.M.I. acorda en xullo de 2003 iniciar o recoñecimento como zonas AMES a fachada atlántica da península, Mar do Norte e a Mancha, a proposta de Portugal, España, Francia, Bélxica, Reino Unido e Irlanda.	A declaración como AMES non exclúe a posibilidade da súa designación como “Area Especial” que obriga a maiores medidas de prevención e control da contaminación mariña.
	Designar a zona marítima galega como “área especial” ao abeiro do Convenio Intenacional MARPOL.
	
SANIDADE	Non existe unha normativa que regule o límite legal da presenza de PAHs nos alimentos, agás para o aceite de oliva.	Os organismos sanitarios recoñecen a actividade carcinoxénica e mutaxénica dos PAHs.
A Xunta non realizou estudos epidemiolóxicos sobre o impacto na saúde humana.	Decretar un límite da presenza de PAHs nos alimentos, en función dos nosos específicos hábitos alimentarios.
Realizar estudos epidemiolóxicos.	
INDEMNIZACIÓNS
DO FIDAC	O R.D.L. 4/2003, do 20 de xuño condicionaba o cobro das indemnizacións á renuncia a calquera acción xudicial posterior e establecía criterios irracionais para fixar as indemnizacións.
O actual goberno do P.S.O.E. modificou o relativo a asumir o lucro cesante xerado pola catástrofe.
	Non cobre os danos medioambientais. 
É necesario establecer a responsabilidade plena e ILIMITADA de toda a cadea do transporte marítimo: propietarios do buque, fletadores e armadores, aseguradoras, donos da mercadoría, clasificadoras e Estado do pavillón, para que se tomen en serio as medidas de seguranza e o respecto ao medio ambiente.	Adiantar o pagamento sen condicións.
Reparto xusto das indemnizacións, con criterios racionais e xustificados.
A Unión Europea debe establecer un réxime de responsabilidade civil propio, semellante ao adoptado polos EE.UU. tras o accidente do Exxon Valdez.
	
*APOIO AOS SECTORES AFECTADOS	A Xunta de Galiza anunciou posíbeis medidas de reconversión da flota de baixura.	Non se adoptaron medidas de apoio á acuicultura e á pesca de baixura.
Non se puxeron en marcha plans de repoboación.
As perdas produtivas nos recursos mariños acadan os 88 millóns de euros e as estimacións para o 2004 son de 17 millóns, segundo datos da Coordenadora de Confrarías afectadas polo Prestige. 	Adoptar medidas compensatorias reais de apoio e recuperación económica (produtores, depuradores, comerciali-zadores, sector turístico...) mentres haxa impacto.
Son necesarios Planos de recuperación e repoboación proporcionais ao nivel de catástrofe experimentada.	
*SALVAMENTO MARÍTIMO	O Plan Nacional de Salvamento do Goberno central segue en vigor, coa súa conceición privatizadora e pro-mediterránea. Está pendente de realización o novo Plano de Continxencias estatal.
Na actualidade SASEMAR segue xestionando remolcadores contratados a empresas privadas que teñen unha media de 25 anos de antigüidade e o da Xunta 36 anos.
O servizo de Gardacostas de Galiza, creado pola Xunta non aporta ningunha novidade.
O Plano de Continxencias da Xunta (PCX) non se cumpre.	Para evitar que o lucro sexa máis importante que a seguranza, debe ser un servizo exclusivamente público.
Seguen a conviver meios da Xunta, da Garda Civil do Mar, de Sasemar, de Facenda, da Cruz Vermella, da Armada, etc.
Non existe un servizo de gardacostas galego, dotado de meios e coas competencias transferidas.
Non se realizan os obrigatorios exercicios de simulación e entrenamento trimestrais desde que está en vigor o PCX. Tampouco están elaborados todos os PCX de ría e de porto.

	Servizo Público Galego de Salvamento Marítimo.
Dotación de meios materiais e humanos.
Planos de continxencia por rías e portos elaborados coa participación dos científicos, dos sectores produtivos, sindicatos e asociacións ambientalistas; exercicios periódicos de simulación e entrenamento.	
*DISPOSITIVO DE SEPARACIÓN DO TRÁFICO DE FISTERRA. (DST)	O Goberno propón en febreiro de 2003 a modificación do DST.
O afastamento do DST entrou en vigor o 1/6/04.
Fomento orzamentou para 2004,  6,8 M de € para melloras técnicas, mais para 2005 non hai nada presupostado.	Non se alonga o corredor do DST en dirección Norte/Sur.
Non se dota de cobertura satelitaria nen de avión de patrulla marítima como teñen no Estreito ou en Canarias.
Non se dota de medios operativos técnicos e humanos permanentes para inspección e detención de buques no mar.
Seguimos co mesmo sistema de radar con deficiencias na cobertura e co resto do litoral desasistido.
Segue habendo sombras radioeléctricas.
As comunicacións marítimas están privatizadas e centralizadas en Madrid con telefonistas sen experiencia marítima nen coñecimento do galego e que só recepcionan a emerxencia.
	Alongar o DST para cubrir toda a costa galega.
Dotar o DST de cobertura satelitaria.
Dotar o DST de medios operativos permanentes.
Dotar o DST de unidades aéreas de vixilancia marítima.
	
*REMOLCADORES	O Goberno sacou a licitación dous buques polivalentes de salvamento de 90 Tn de potencia de tiro (BOE-11/11/03). A entregar en setembro de 2005.
A Xunta saca a concurso a construción de dous buques polivalentes,  remolcador e de salvamento (DOG-2/2/04), de 40 Tn de potencia de tiro e 40 e 30  m3 de capacidade de almacenar residuos. A entregar en maio de 2005.
Non hai orzamentado para 2005 ningún outro buque.
	Son necesarios remolcadores de >150 Tn de potencia de tiro localizados permanentemente nas costas galegas.
Só un dos buques construídos por Fomento terá a súa base en Galiza. 
	Construír –nos asteleiros públicos galegos- catro remolcadores públicos de >150 Tn de potencia de tiro con base na Galiza.
Mentres, revisar os actuais contratos, nos que debe figurar: exclusión expresa de  negocios en paralelo;  potencia actualizada e manobrabilidade, tripulación mínima permanente e formación mínima; tempos de resposta, rexistro escrito das ordes e operacións, réxime de reparacións e substitucións, etc.	
				
*MEIOS AÉREOS	A Xunta posúe os mesmos que cando aconteceu o accidente do Prestige. Helicópteros propriedade da empresa Helicsa. 
O goberno español só posúe o Helimer Galicia que sí posúe o 4º eixo, mais na actualidade está fóra de servizo por se lle queimar as dúas turbinas.	Os helicópteros non posúen sistema de estacionamento automático (4º eixo) nen radioaltímetro acústico, o que dificulta as operacións nocturnas ou con baixa visibilidade. Non hai tripulacións de refresco pola tarde e noite; non se cumpre a normativa de descansos e relevos.	Helicópteros públicos e modernos con tripulacións de relevo.	
*BUQUES ANTI-
CONTAMINACIÓN
(BA)	Non hai orzamentado para o 2005 ningún BA.	Os Países Baixos posúen catro BA públicos  e a lonxitude da súa costa é a terceira parte da galega.	Construir –nos asteleiros públicos galegos- dous BA públicos con 3000 m3 de capacidade de almacenaxe de residuos e con base na Galiza.	
*CENTROS DE ALMACENAMENTO
(CA)	Non hai regulado nen orzamentado para 2005 ningún CA.	O Mº de Fomento non regulou o establecemento de centros situados ao longo da costa e dotados de medios materiais de protección e persoal cualificado.

	Establecer CA ao longo da costa galega en función do risco potencial existente e dotalos de medios de protección operativos, con dotación orzamentaria para a súa renovación.	
*INSPECCIÓNS DOS BUQUES	Os RD-90 e 91/2003 establecen un mínimo do 30% de inspeccións para o conxunto dos portos do Estado.
No ano 2004  vanse incorporar 26 novos inspectores.	No ano 2002,  o 19  % dos buques que atracaron nos cinco portos galegos de interese xeral tiñan máis de 15 anos de antigüidade.
É necesario duplicar o nº de inspectores; garantir a  formación continuada; aumentar o nº e a calidade das inspeccións;  establecer mecanismos sociais de transparencia e control. O 30% de inspeccións dos RD citados non  melloran as 32,09% realizadas no ano 2002. 	Duplicar o nº de inspectores e aumentar o nº e cualidade das inspeccións en todos os portos e no DST de Fisterra.	
*BANDEIRAS DE CONVENIENCIA (BDC)		Só o 5,7 % dos barcos mercantes de empresas  españolas están baixo pavillón do Estado español.
O Goberno non implementou medidas político-económicas para que as empresas abandonen as BDC nin iniciativas internacionais para rematar coa inseguridade de certos pavillóns e cos paraísos fiscais.	Adoptar medidas de presión político-económicas que condicionen as relacións comerciais con terceiros países, para que tomen as medidas necesarias de control e inspección dos buques que abandeiran.
Promover iniciativas internacionais que rematen cos paraísos fiscais.	
*ESTADO DO PAVILLÓN	O Estado español mantén como segundo rexistro as Illas Canarias, o que permite manter un “estatus” máis permisivo.	Os buques baixo pavillón de España aparecen cualificados cun nivel de perigosidade medio nos informes anuais do Memorandum do Acordo de París sobre o Control do Estado do Porto (París-MOU). Isto indica que o Goberno de España non cumpre coas súas obrigas de tutela da seguranza dos seus buques.	Incrementar as inspeccións e o control sobre os buques de pavillón español.
Eliminar o segundo rexistro das Illas Canarias.	
*LUGARES REFUXIO (LR)	R.D. 210/2004, do 6 de febreiro (BOE-14/2/04).
O Goberno dáse un prazo de dous anos para establecer os plans e protocolos sobre LR.	Continuamos sen cumprir as directrices da OMI de 2001. 
Aínda non temos nas costas galegas LR dotados de medios e plans e protocolos de actuación.	Establecemento inmediato de LR dotados de medios técnicos e humanos e planos de actuación.	

EN RESUMO:

DOUS ANOS DESPOIS DO PRESTIGE, GALIZA TEN TRES ASIGNATURAS PENDENTES:  

A SEGURIDADE MARÍTIMA 
A RECUPERACIÓN DO MEDIO MARIÑO E
O APOIO AOS SECTORES PRODUTIVOS.